ddrg/super_eurlex huggingface dataset:
9.

Ved min mellemkomst kontaktede GD Konkurrence informationskilderne for at få dem til enten at opgive deres krav om fortrolighed eller give gode begrundelser for deres krav. Som følge heraf videregav GD Konkurrence en betydelig del af de oplysninger, som Aegean anmodede om. Med hensyn til de resterende dokumenter blev Aegean oplyst om den præcise begrundelse for informationskildernes krav om fortrolighed. Kilderne gav i de fleste tilfælde også et informativt resumé af oplysningerne. På grundlag af ovenstående konkluderede jeg, at Aegeans anmodning var blevet opfyldt.
3.

Det rådgivende udvalg er enigt med Kommissionens afgrænsning af de relevante produktmarkeder, jf. udkastet til afgørelse. Med hensyn til afgrænsningen af produktmarkedet er det rådgivende udvalg særlig enigt i, at virkningen af den anmeldte transaktion skal undersøges på følgende markeder: a) markedet for svære slibemiddelunderlag af papir b) markedet for præimprægneret papir c) markedet for elektroteknisk papir.
9.

For at imødegå de konkurrenceproblemer, der blev anført i klagepunktsmeddelelsen, indgav de anmeldende parter en række tilsagn den 19. marts 2013, som efterfølgende blev revideret den 22. marts 2013. Den 25. marts 2013 iværksatte Kommissionen en markedstest af sidstnævnte tilsagn. Efter at have vurderet resultaterne af markedstesten fandt Kommissionen, at tilsagnene var utilstrækkelige til at løse de konkurrenceproblemer, der ville opstå som følge af fusionen. Efterfølgende indgav de anmeldende parter den 17. april 2013 endelige tilsagn i form af afhændelse af visse aktiver til en erhvervende tredjemand. Kommissionen konkluderede, at de endelige tilsagn var passende og tilstrækkelige til at fjerne de konkurrenceproblemer, der var blevet konstateret på markederne for svært slibemiddelunderlag og præimprægneret papir.
7.

Det rådgivende udvalg er enigt med Kommissionen i, at tilsagnene er tilstrækkelige til at afhjælpe eventuelle konkurrenceproblemer i forbindelse med den planlagte fusions forenelighed med det indre marked eller en væsentlig del heraf: a) for så vidt angår horisontal overlapning mellem parternes aktiviteter på engrosmarkedet for udbud og erhvervelse af premiumbetalings-tv-kanaler (filmkanaler) (udbudssiden) i Nederlandene b) for så vidt angår det vertikale forhold mellem engrosmarkedet for udbud og erhvervelse af premiumbetalings-tv-kanaler (filmkanaler) (udbudssiden) i Nederlandene på den ene side og detailmarkedet for udbud af (betalings)tv-tjenester i de efterfølgende led i Nederlandene på den anden side c) får så vidt angår horisontal overlapning mellem parternes aktiviteter på markederne for udbud og erhvervelse af basis- og premiumbetalings-tv-kanaler (erhvervelsessiden), som kan forhindre, forsinke eller hæmme audiovisuelle »over the top«-tjenester.
9.

Den 22. august 2014 indsendte Liberty Global et sæt reviderede tilsagn, hvori virksomheden går med til at afhænde premiumbetalings-tv-kanalen Film1 og påtager sig visse forpligtelser med henblik på at sikre, at tv-stationer har mulighed for at tilbyde indhold gennem »over the top«-tjenester (OTT) i Nederlandene.
3.

Det rådgivende udvalg er enigt med Europa-Kommissionen i forhøjelsen for Johnson & Johnson/Janssen-Cilag B.V. for at sikre en tilstrækkelig afskrækkende virkning.
(1)

Sagen angår en såkaldt »aftale om markedsføringssamarbejde« mellem den nederlandske lægemiddelvirksomhed Janssen-Cilag B.V., et datterselskab af Johnson & Johnson (herefter »J&J«), og de nederlandske generiske lægemiddelvirksomheder Hexal B.V. og Sandoz B.V., som begge var datterselskaber af Novartis AG det tidspunkt, hvor det påståede traktatbrud fandt sted (herefter »Novartis/Sandoz«). I henhold til aftalen ville den generiske udfordrer afstå fra at træde ind på det nederlandske marked for den smertestillende medicin fentanyl.
9.

Ansøgeren — og såfremt et konsortium ansøger hver deltager i konsortiet — skal afgive en erklæring om fravær af de omstændigheder, der angives i artikel 2 i Economic and Financial Relations with Companies Registered in Preferential Tax Regime Jurisdictions, the Persons Related to Them and Their Beneficial Owners Act (CRPTRJPRTTBO) (SG nr. 1 af 2014) sammenholdt med § 1 i de supplerende bestemmelser eller beviser for, at omstændighederne i henhold til artikel 4 i CRPTRJPRTTBO er til stede.
7.2.

Følgende anføres på betalingsordren: »For the competition dossier regarding the area of »Block 1-14 Silistar« purchased for the benefit of the applicant whose name must appear on the payment order«.
9.

Konsulentvirksomheden havde ikke godtgjort en »tilstrækkelig interesse« i at blive hørt som interesseret part (3). Jeg konkluderede, at ekspertise inden for den pågældende sektor og en simpel interesse i Kommissionens undersøgelse ikke var tilstrækkeligt til at påberåbe sig en »tilstrækkelig interesse« efter fusionsforordningens artikel 18, stk. 4. Jeg konkluderede også, at: i) det forhold, at en person, der anmoder om at blive hørt som interesseret part, køber detailtjenester af den type, der er omhandlet i denne sag, ikke i sig selv er tilstrækkeligt til, at fusionsforordningens artikel 18, stk. 4, finder anvendelse, ii) konsulentvirksomheden hævdede, at den ikke agerede som forbrugerorganisation, og iii) konsulentvirksomhedens påståede ekspertise med hensyn til at vurdere den anmeldte fusion ingen betydning havde for, hvorvidt den havde en »tilstrækkelig interesse« efter fusionsforordningen artikel 18, stk. 4.
6.

Med hensyn til Kommissionens vurdering af, at det ikke er nødvendigt at tage endelig stilling til, hvorvidt den foreslåede transaktion vil skabe betydelige hindringer for den effektive konkurrence på det tyske engrosmarked for access og originering, idet den anmeldende parts foreslåede tilsagn vedrørende detailmarkedet også vil løse potentielle problemer på engrosmarkedet, er et flertal af medlemsstaterne enige, et mindretal er uenige, og et lille mindretal medlemsstater afholder sig fra at udtale sig.
52.

For det andet påstår Alpharma, at den foreløbige vurdering i klagepunktsmeddelelsen ikke længere er korrekt på fem punkter, der angår Alpharma: den retlige og økonomiske kontekst, forbindelsen mellem betaling og restriktioner for markedsføring, værdioverførslens størrelse, potentiel konkurrence og forligsaftalen rækkevidde. Klagepunktsmeddelelsen hævdes på disse fem punkter at være baseret på antagelser angående faktiske omstændigheder, som siden har vist sig at være forkerte. Ifølge Alpharma blev der ikke rettet op på disse fejl i sagsfremstillingsmeddelelsen, som tværtimod indeholder nye faktiske omstændigheder, der står i modstrid med dem, der blev anført i klagepunktsmeddelelsen. Alpharma mener, at Kommissionen fremfører en forvirrende samling indbyrdes modstridende omstændigheder og påstande, og hævder, at Kommissionen ikke har anført, hvilke omstændigheder den finder korrekte, hvilket gør det vanskeligt at se, hvilket bevismateriale Kommissionen agter at støtte sig på, og hvad der er dens klagepunkter mod Alpharma. Alpharma gør gældende, at det under disse omstændigheder er umuligt for virksomheden at forsvare sig ordentligt. Alpharma anmodede mig om at anmode Kommissionen om at fremsende en supplerende klagepunktsmeddelelse eller klart angive, hvilke klagepunkter den retter mod Alpharma og på hvilket grundlag, før den vedtager den endelige afgørelse.
3.

Det rådgivende udvalg er enigt med Kommissionen i, at grundbeløbet for Lundbecks bøde bør nedsættes med 10 % på grund af sagsbehandlingens varighed. Et mindretal er uenigt heri.
DA Den Europæiske Unions Tidende C 351/4

Høringskonsulentens endelige rapport (1)

Bloktog

(AT.40098)

(2015/C 351/05)

Den 10. juni 2014 indledte Kommissionen proceduren efter artikel 2, stk. 1, i forordning (EF) nr. 773/2004 (2) over for Kühne + Nagel International AG og Kuehne + Nagel A.E. (samlet »K+N«), ÖBB-Holding AG, Rail Cargo Austria AG, Rail Cargo Logistics — Austria GmbH og Express Interfracht Hellas A.E. (samlet »EXIF«) og Deutsche Bahn AG, Schenker AG, Schenker & Co. AG og Schenker A.E. (samlet »Schenker«) (alle virksomhederne betegnes samlet »parterne«).

Efter forligsforhandlingerne og indgivelsen af forligsindlæg i henhold til artikel 10a i forordning (EF) nr. 773/2004 vedtog Kommissionen den 26. maj 2015 en klagepunktsmeddelelse, der var rettet til parterne, hvori det anførtes, at parterne havde deltaget i én samlet og vedvarende overtrædelse af artikel 101 i traktaten om Den Europæiske Unions funktionsmåde. Overtrædelsen bestod i at fordele kunder og transportvolumen og i samordning af priserne i sektoren for godstransport med tog i forbindelse med bloktog mellem Central- og Sydøsteuropa, såsom Balkantrain og Soptrain, som parterne driver i fællesskab.

Parternes respektive svar på klagepunktsmeddelelsen bekræftede, at denne afspejlede indholdet af deres forligsindlæg.

Jeg har i henhold til artikel 16 i afgørelse 2011/695/EU undersøgt, om udkastet til afgørelse kun omhandler klagepunkter, som parterne har haft mulighed for at fremsætte bemærkninger til, og konkluderet, at det er tilfældet i denne sag.

I betragtning af ovenstående og det forhold, at parterne ikke har fremsat anmodninger eller klager til mig (3), finder jeg, at alle parternes procedurerettigheder i denne sag er blevet respekteret.

Bruxelles, den 14. juli 2015 Wouter WILS

(1) I henhold til artikel 16 og 17 i afgørelse 2011/695/EU vedtaget af formanden for Europa-Kommissionen af 13. oktober 2011 om høringskonsulentens funktion og kompetenceområde under behandlingen af visse konkurrencesager (EUT L 275 af 20.10.2011, s. 29).

(2) Kommissionens forordning (EF) nr. 773/2004 af 7. april 2004 om Kommissionens gennemførelse af procedurer i henhold til EF-traktatens artikel 81 og 82 (EUT L 123 af 27.4.2004, s. 18), som ændret ved Kommissionens forordning (EF) nr. 622/2008 af 30. juni 2008 (EUT L 171 af 1.7.2008, s. 3).

(3) Ifølge artikel 15, stk. 2, i afgørelse 2011/695/EU kan parter, der i kartelsager indleder forligsforhandlinger efter artikel 10a i forordning (EF) nr. 773/2004, på et hvilket som helst tidspunkt under forligsproceduren henvende sig til høringskonsulenten for at sikre, at de på effektiv vis kan udøve deres proceduremæssige rettigheder. Se også punkt 18 i Kommissionens meddelelse 2008/C 167/01 om forligsprocedurer med henblik på vedtagelse af beslutninger i henhold til artikel 7 og artikel 23 i Rådets forordning (EF) nr. 1/2003 i kartelsager (EUT C 167 af 2.7.2008, s. 1).
6.

Hvad angår de ikke-koordinerede konkurrencebegrænsende virkninger, er det rådgivende udvalg enigt med Kommissionen i, at transaktionen vil hæmme den effektive konkurrence betydeligt, fordi den vil føre til øgede barrierer for adgang til og ekspansion på markedet for levering af tjenester inden for ophavsrettigheder til kollektive forvaltningsorganisationer og option 3-forlag, for så vidt angår transaktionsbaserede multiterritoriale licenser.
2.

Den 14. januar 2015 vedtog Kommissionen en afgørelse om at indlede proceduren i henhold til fusionsforordningens artikel 6, stk. 1, litra c). I afgørelsen anførte Kommissionen, at den anmeldte fusion fører til oprettelsen af et selvstændigt fungerende joint venture, jf. fusionsforordningen, og at der var alvorlige tvivl med hensyn til fusionens forenelighed med det indre marked og EØS-aftalen.
(16)

Den 16. januar 2014 anmodede Slovak Telekom om adgang til eventuelt ændrede beregninger af avancepresset, som Kommissionen måtte have foretaget siden klagepunktsmeddelelsens vedtagelse. Selskabet fremførte, at disse beregninger burde have indgået i sagsfremstillingsmeddelelsen, og at de var nødvendige af hensyn til Slovak Telekoms mulighed for at udøve sin ret til at blive hørt. Deutsche Telekom fremsatte den 1. marts 2014 en lignende anmodning for GD for Konkurrence. GD for Konkurrence afviste begge parters anmodninger og påpegede, at på daværende tidspunktet i sagsforløbet agtede Kommissionen i en eventuelt kommende afgørelse foreløbig at fastholde de i klagepunktsmeddelelsen anvendte principper og formler for beregning af avancepresset og ajourføre beregningerne ved at acceptere nogle af Slovak Telekoms argumenter og beregninger som omhandlet i Slovak Telekoms svar på klagepunktsmeddelelsen og tilbagevise andre.
5.

Et flertal i det rådgivende udvalg er enigt med Kommissionen i, at Slovak Telekom misbrugte sin dominerende stilling på det relevante marked ved at nægte at levere sine engrosprodukter til andre operatører i perioden 12. august 2005 til 31. december 2010. Et mindretal afholder sig fra at udtale sig.
Ministero dell'Interno — Dipartimento della Pubblica Sicurezza — Direzione Centrale Anticrimine della Polizia di Stato — Servizio Polizia Scientifica — Gabinetto Regionale di Polizia Scientifica per la Toscana — Area Identità Preventiva

Indenrigsministeriet — Afdeling for offentlig sikkerhed — Det statslige politis centrale direktorat for kriminalitetsbekæmpelse — Politiets kriminaltekniske tjeneste — Det regionale kriminaltekniske politicenter for Toscana — Sektion forebyggende identitet
1.

Denne sag vedrører en transatlantisk joint venture-aftale (»TAJV-aftalen«) indgået mellem Société Air France, Alitalia Società Aerea Italiana SpA, Delta Air Lines Inc. og Koninklijke Luchtvaart Maatschappij NV (»parterne«) i forbindelse med oprettelsen af et joint venture om overskuds- og tabsdeling, der bl.a. omfatter alle passagerflyvninger, som parterne driver på ruter mellem Europa og Nordamerika (2). TAJV-aftalen danner grundlag for et vidtgående samarbejde mellem parterne, bl.a. om prissætning, kapacitet, ruteplanlægning og koordinering af forvaltningen af indtægter.
4.

Det rådgivende udvalg er enigt med Kommissionen i, at der i lyset af de tilsagn, som Air France, KLM, Alitalia og Delta har afgivet, ikke længere er grundlag for Kommissionens indgriben, med forbehold af artikel 9, stk. 2, i forordning (EF) nr. 1/2003. Et flertal af medlemsstaterne er enige. Et mindretal afholder sig fra at udtale sig.
DA Den Europæiske Unions Tidende C 191/8

Meddelelse i henhold til artikel 37 i Europa-Parlamentets og Rådets forordning (EF) nr. 562/2006 om indførelse af en fællesskabskodeks for personers grænsepassage (Schengengrænsekodeks)

En medlemsstats mulighed for i lovgivningen at indføre en forpligtelse til at være i besiddelse af eller medbringe papirer og dokumenter, jf. artikel 21, litra c)

(2015/C 191/07)

POLEN

Ændring af oplysningerne fra Polen, der er offentliggjort i Den Europæiske Unions Tidende C 18 af 24. januar 2008

Udlændinge skal i henhold til artikel 288 i udlændingeloven under deres ophold i Polen være i besiddelse af et gyldigt rejsedokument og, hvis det kræves, dokumenter, der giver dem tilladelse til at tage midlertidigt ophold eller bopæl der. I henhold til artikel 294 i udlændingeloven skal udlændinge fremvise disse dokumenter i tilfælde af kontrol.
4.

Det rådgivende udvalg er navnlig enigt med Kommissionen i, at der ved vurdering af den anmeldte fusion bør skelnes mellem følgende markeder: a) Det belgiske eller et mindre (regionalt) marked for produktion af indhold til TV og det belgiske eller et mindre (regionalt) marked for licensering af senderettigheder til TV-indhold b) En grosmarkedet for levering af gratis-/basisbetalings-TV-kanaler inden for det område, hvori Telenet har sit kabelnet, og en grosmarkedet for levering af premiumbetalings-TV-kanaler inden for det område, hvori Telenet har sit kabelnet c) Detailmarkedet for levering af TV-tjenester inden for det område, hvori Telenet har sit kabelnet d) Det belgiske eller et mindre (regionalt) marked for salg af reklameplads (på TV-kanaler).
6.

For at imødegå de konkurrenceproblemer, der blev påpeget af Kommissionen, afgav de anmeldende parter en række formelle tilsagn den 24. november 2014. Kommissionen igangsatte en markedstest af de afgivne tilsagn og konkluderede, at der var behov for forbedringer for at afhjælpe konkurrenceproblemerne. De anmeldende parter afgav den 9. december 2014 og den 12. december 2014 forbedrede tilsagn og et sæt endelige tilsagn den 9. februar 2015. Det vigtigste element i de endelige tilsagn er tilsagnet om at tilbyde TV-distributører adgang til De Vijver Medias lineære basisbetalings-TV-kanaler Vier og Vijf samt enhver anden lineær basisbetalings-TV-kanal sammen med de tilhørende rettigheder på fair, rimelige og ikke-diskriminerende vilkår for distribution af TV i Belgien.
DA Den Europæiske Unions Tidende C 425/13

Høringskonsulentens endelige rapport (1)

Parkeringsvarmere

(AT.40055)

(2015/C 425/08)

Den 24. juli 2014 indledte Europa-Kommissionen en procedure i henhold til artikel 11, stk. 6, i forordning (EF) nr. 1/2003 (2) mod Webasto SE, Webasto Thermo & Comfort SE og Webasto Fahrzeugtechnik GmbH (herefter »Webasto«) og Eberspächer Gruppe GmbH & Co.KG, Eberspächer Climate Control Systems GmbH & Co.KG og Eberspächer GmbH (herefter »Eberspächer«) (tilsammen »parterne«).

Efter forligsforhandlinger og indgivelse af forligsindlæg i henhold til artikel 10a, stk. 2, i forordning (EF) nr. 773/2004 (3) vedtog Europa-Kommissionen den 6. maj 2015 en klagepunktsmeddelelse, der var rettet til parterne, hvori det anførtes, at parterne havde deltaget i en sammenhængende og vedvarende overtrædelse af artikel 101 i traktaten om Den Europæiske Unions funktionsmåde og artikel 53 i EØS-aftalen.

Ifølge Kommissionens udkast til afgørelse bestod overtrædelsen i samordning af priser og fordeling af leverancer af parkeringsvarmere i Det Europæiske Økonomiske Samarbejdsområde fra den 13. september 2001 til den 15. september 2011.

Parternes respektive svar på klagepunktsmeddelelsen bekræftede, at den afspejlede indholdet af deres forligsindlæg.

Jeg har i henhold til artikel 16 i afgørelse 2011/695/EU undersøgt, om udkastet til afgørelse kun omhandler klagepunkter, som parterne har haft mulighed for at fremsætte bemærkninger til, og har draget den konklusion, at det er tilfældet.

På baggrund heraf og i betragtning af at parterne ikke har fremsat anmodninger eller klager til mig (4), finder jeg, at alle parternes procedurerettigheder i denne sag er blevet respekteret.

Bruxelles, den 15. juni 2015. Wouter WILS

(1) I henhold til artikel 16 og 17 i afgørelse 2011/695/EU af 13. oktober 2011 vedtaget af formanden for Europa-Kommissionen om høringskonsulentens funktion og kompetenceområde under behandlingen af visse konkurrencesager (EUT L 275 af 20.10.2011, s. 29).

(2) Rådets forordning (EF) nr. 1/2003 af 16. december 2002 om gennemførelse af konkurrencereglerne i traktatens artikel 81 og 82 (EFT L 1 af 4.1.2003, s. 1).

(3) Kommissionens forordning (EF) nr. 773/2004 af 7. april 2004 om Kommissionens gennemførelse af procedurer i henhold til EF-traktatens artikel 81 og 82 (EUT L 123 af 27.4.2004, s. 18), som senest ændret ved Kommissionens forordning (EU) nr. 519/2013 (EUT L 158 af 10.6.2013, s. 74) (»forordning (EF) nr. 773/2004«).

(4) Ifølge artikel 15, stk. 2, i afgørelse 2011/695/EU kan parter, der i kartelsager indleder forligsforhandlinger efter artikel 10a i forordning (EF) nr. 773/2004, på et hvilket som helst tidspunkt under forligsproceduren henvende sig til høringskonsulenten for at sikre, at de på effektiv vis kan udøve deres proceduremæssige rettigheder. Se også punkt 18 i Kommissionens meddelelse 2008/C-167/01 om forligsprocedurer med henblik på vedtagelse af beslutninger i henhold til artikel 7 og artikel 23 i Rådets forordning (EF) nr. 1/2003 i kartelsager (EUT C 167 af 2.7.2008, s. 1).
4.

Det rådgivende udvalg er navnlig enigt med Kommissionen i, at der bør skelnes mellem følgende markeder: i) det spanske marked for fastnettelekommunikation til slutbrugere (detailmarkedet for fastnettelefoni) ii) det spanske marked for fastnetinternetadgang til slutbrugere (detailmarkedet for fastnetinternetadgang) iii) det spanske marked for mobiltelekommunikation til slutbrugere (detailmarkedet for mobiltelekommunikation) iv) et muligt spansk marked for pakker med flere tjenester a) et muligt spansk marked for pakker med to tjenester til slutbrugere b) et muligt spansk marked for pakker med tre tjenester til slutbrugere c) et muligt spansk kombineret marked for pakker med tre og fire tjenester til slutbrugere d) et muligt spansk marked for pakker med flere tjenester til slutbrugere v) det spanske engrosmarked for opkaldsterminering på fastnet vi) det spanske marked for engrosadgang og opkaldsoprindelse på mobilnet vii) det spanske engrosmarked for opkaldsterminering på mobilnet viii) det spanske engrosmarked for bredbåndsadgang.
3.

Den 5. november 2014 sendte Spanien via sin konkurrencemyndighed en anmodning om at få henvist den fulde kompetence i sagen om den anmeldte fusion efter fusionsforordningens artikel 9, stk. 2, litra a). Efter at sagen var blevet indledt, og Spanien den 19. december 2014 havde sendt en påmindelse, besluttede Kommissionen den 26. januar 2015 efter at have hørt den anmeldende part at afvise anmodningen om henvisning, jf. fusionsforordningens artikel 9, stk. 3.
(12)

For Italien-kartellet blev de seks implicerede virksomheder holdt ansvarlige for overtrædelser af kortere varighed end de i klagepunktsmeddelelsen angivne. For Sydvest-kartellet blev de tidsrum, hvor de implicerede virksomheder blev holdt ansvarlige, afkortet i forhold til de i klagepunktsmeddelelsen angivne for fire af de fem virksomheders vedkommende. Alle de virksomheder, der blev holdt ansvarlige for Nordvest-kartellet, fik reduceret varigheden af deres overtrædelse i forhold til den foreløbige vurdering i klagepunktsmeddelelsen. For Central-Øst-kartellets vedkommende blev fire af de fem implicerede virksomheder holdt ansvarlige for overtrædelser af kortere varighed end den i klagepunktsmeddelelsen angivne. For Frankrig-kartellets vedkommende blev alle de implicerede virksomheder holdt ansvarlige for overtrædelsen i kortere perioder end de i klagepunktsmeddelelsen angivne.
3.

Det rådgivende udvalg er enigt med Kommissionen i, at de virksomheder, afgørelsesudkastet er rettet til, har deltaget i overtrædelser, der hver især var samlede og vedvarende overtrædelser, inden for polystyrenskumbakker samt for Nordvest-kartellets vedkommende polypropylenplastbakker som omhandlet i artikel 101, stk. 1, i TEUF (og EØS-aftalens artikel 53, stk. 1, for Nordvest-kartellets vedkommende).
9.

Den tilsynsførende anerkender, at Europa står over for alvorlige terrortrusler og er nødt til at træffe meningsfulde foranstaltninger. Bekæmpelsen af terrorhandlinger og grov kriminalitet er en legitim interesse, der forfølges af lovgiveren, og den tilsynsførende er som en uafhængig EU-tilsynsinstitution ikke umiddelbart for eller imod nogen foranstaltning. I fuld respekt for lovgiverens rolle med hensyn til at vurdere nødvendigheden og proportionaliteten af de foreslåede foranstaltninger analyserer den tilsynsførende i denne udtalelse konsekvenserne heraf for beskyttelsen af de enkeltes personoplysninger og deres privatliv under hensyntagen til den eksisterende lovgivningsramme og det eksisterende retsgrundlag for databeskyttelse og privatlivets fred. Denne analyse vedrører vores opgave med hensyn til at rådgive institutionerne om de databeskyttelsesmæssige konsekvenser af deres politikker, navnlig når de har en mere alvorlig indvirkning på retten til privatlivets fred og databeskyttelse.
1.

Den 27. oktober 2014 modtog Europa-Kommissionen (»Kommissionen«) anmeldelse af en påtænkt fusion, hvorved Acorn Holdings BV (»Acorn«), holdingselskab for D.E. Master Blenders 1753 B.V. (»DEMB«), and Mondelēz International Inc. (»Mondelēz«) erhverver fælles kontrol over et nystiftet selskab, Charger OPCO B.V. (»JV-selskabet«), jf. artikel 3, stk. 1, litra b), og artikel 3, stk. 4, i fusionsforordningen (2), gennem opkøb af aktier (»den påtænkte transaktion«).